Privatbrief der Tasucharion an Neilos
edition published: 2023-10-06
availability: CC BY-NC-SA (https://creativecommons.org/licenses/by-nc-sa/4.0/)

28189 IIspc Arsinoite

Τασουχάριον Νείλῳ τῷ ἀδελφῷ πολλὰ χαίρειν. πρὸ μὲν πάντων εὔχομαί σε ὑγιαίνειν καὶ τὸ προσκύνημα σου ποιῶ παρὰ τῷ κυρίῳ Σαράπιδι. γίνωσκε, ὅτι δέδωκα Πτολεμαίου καλαμεσιτὰ ἀσφάλίσματα τῆς οἰκίας εἰς τὸ Δημητρῖον. εὖ οὖν ποιήσῃς γράψον μοι περὶ τῆς οἰκίας ὅτι τί ἔπραξας, καὶ τὸν ἀρραβῶνα τοῦ Σαραπίωνος παράκλητος δέδωκα αὐτῷ, καὶ γράψον μοι περὶ τῆς ἀπογραφῆς. εἰ ποιεῖς τὴν ἀπογραφὴν ἐμο[...] καλῶς ποιεῖς ει[...]οπ[...]α[...]α καὶ γράψον μοι ἐντάχιον, ἵνα ἑτοιμάσω καὶ ἀναπλεύσω πρός σε. καὶ περὶ τῶν σιταρίων, μὴ πώλει αὐτά. ἀσπάζομαι τὴν ἀδελφήν μου Ταοννῶφριν καὶ τὴν θυγατέρα Βελλαίου. ἀσπάζεταί σε Δίδυμος καὶ Ἡλιόδωρος. ἀσπάζεται ὑμᾶς Πτολεμαῖος καὶ Τιβερῖνος καὶ Σαραπίων. ἀσπάζομαι Σαραπίωνα Ἰμούθου καὶ τὰ τέκνα αὐτοῦ καὶ Σῶμα καὶ τὰ τέκνα αὐτοῦ καὶ τὴν γυναῖκα καὶ Ἥρωνα καὶ Ταβοὺς καὶ Ἰσχυρίαινα. ἀσπάζεται ὑμᾶς Σατορνεῖλος. ἐρρῶσθαί σε εὔχομαι. ἀσπάζεται Τασουχάριον Πε[...]ιν καὶ τὰ τέκνα αὐτῆς. Ἑλένη ἀσπάζεται τὴν μητέρα μου πολλὰ καὶ τοὺς ἀδελφούς. ἀσπάζεται ὑμᾶς Χαιρήμων [...]νος.

ἀπόδος Νείλῳ ἀπὸ Τασουχαρίου ἀδελφῆς Τασάχου.